AIŠKINAMASIS RAŠTAS

Dėl Molėtų rajono savivaldybės tarybos 2019 m. vasario 21 d. sprendimo Nr. B1-26 „Dėl Molėtų rajono savivaldybės 2019 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2019 m. vasario 21 d. sprendimu Nr. B1-26 ,,Dėl Molėtų rajono savivaldybės 2019 metų biudžeto patvirtinimo“ patvirtintas ir 2019 m. gegužės 16 d. sprendimu Nr. B1-102 pakeistas 2019 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos- **630,2 tūkst. Eur:**

1. Vadovaujantis Valstybinės saugomų teritorijų tarnybos prie aplinkos ministerijos direktoriaus 2019 m. balandžio 30 d. įsakymu Nr. V-62 „Dėl 2019 m. kelių priežiūros ir plėtros programos finansavimo lėšų, skirtų keliams tiesti, taisyti (remontuoti) ir prižiūrėti valstybės saugomose teritorijose finansuoti, paskirstymo“ Molėtų savivaldybei skiriama 61 tūkst. Eur. Lėšos skiriamos Asvejos regioninio parko direkcijai priklausančiam privažiavimo kelio prie Jurkiškio upelio pažintinio tako Dubinbių sen. Molėtų r. remontui.

2. Vadovaujantis Lietuvos Respublikos švietimo, mokslo ir sporto ministro 2019 m. birželio 25 d. įsakymu Nr. V-733 „Dėl 2019 metų švietimo įstaigų modernizavimo lėšų paskirstymo švietimo įstaigoms patvirtinimo” Molėtų rajono savivaldybei skiriama 16,4 tūkst. Eur valstybės biudžeto lėšų, skirtų ilgalaikiam materialiam turtui įsigyti. Lėšos bus panaudotos Molėtų progimnazijos sanitarinių mazgų remontui.

3. Vadovaujantis Lietuvos Respublikos finansų ministro 2019 m. balandžio 2 d. įsakymu Nr. 1K-104 “Dėl dotacijų skyrimo” Molėtų rajono savivaldybei skiriama valstybės biudžeto lėšų dotacijų, suma 452,2 tūkst. Eur. Dotacijos skiriamos nuosavai lėšų daliai padengti Europos Sąjungos struktūrinių fondų lėšomis bendrai finansuojamiems projektams:

3.1. Kūrybiškumą skatinančių edukacinių erdvių kūrimas Molėtų gimnazijos vidaus patalpose- 24,2 tūkst. Eur;

3.2. Dviračių ir pėsčiųjų takų tinklo palei Ąžuolų g. iki mokyklų komplekso plėtra didinant atskirų Molėtų miesto teritorijų tarpusavio integraciją- 26,3 tūkst. Eur;

3.3. Molėtų miesto centrinės dalies kompleksinis sutvarkymas (II etapas) – 21,4 tūkst. Eur;

3.4. Molėtų miesto J. Janonio gatvės gyvenamojo kvartalo viešosios infrastruktūros sutvarkymas- 28,6 tūkst. Eur;

3.5. Kraštovaizdžio planavimas, tvarkymas ir būklės gerinimas Molėtų rajone – 37,6 tūkst. Eur.

3.6. Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas) – 314,1 tūkst. Eur.

4. Vadovaujantis Lietuvos Respublikos finansų ministro 2019 m. birželio 17 d. įsakymu Nr. 1K-192 “Dėl dotacijų skyrimo” Molėtų rajono savivaldybei skiriama valstybės biudžeto lėšų dotacijų projektui “Paslaugų ir asmenų aptarnavimo kokybės gerinimas Molėtų rajono savivaldybėje”, suma 26 tūkst. Eur.

5. Atsižvelgiant į Lietuvos Respublikos Socialinės apsaugos ir darbo ministerijos 2019 m. liepos 1 d. raštą Nr. (21.12.15E-22)SD-3325 “Dėl papildomo finansavimo” Molėtų socialinės paramos centrui skiriama 31,2 tūkst. Eur Europos Sąjungos fondų lėšų įgyvendinamam projektui “Integralios pagalbos teikimas Molėtų rajone” finansuoti.

6. 43,4 tūkst. Eur didinamos savivaldybės pajamos:

6.1. 21,5 tūkst. Eur pajamos gautos iš negyvenamųjų pastatų realizavimo;

6.2. 8 tūkst. Eur pajamų gauta iš žemės realizavimo;

6.3. 11,9 tūkst. Eur pajamų gauta iš delspinigių savivaldybės biudžetui ir iš baudų už administracinius nusižengimus;

6.4. 2 tūkst. Eur gauta iš vietinių rinkliavų.

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Kita tikslinė dotacija kelių priežiūrai ir rekonstrukcijai | 61 |
| 2. | Švietimo įstaigų modernizavimo lėšos | 16,4 |
| 3. | Tikslinė dotacija projektams | 478,2 |
| 4. | Integrali pagalba (Europos Sąjungos finansinės paramos lėšos) | 31,2 |
| 5. | Vietinės rinkliavos | 2 |
| 6. | Pajamos iš baudų ir konfiskacijos | 11,9 |
| 7. | Žemės realizavimo pajamos | 8 |
| 8. | Pastatų ir statinių realizavimo pajamos | 21,5 |
| 9. | **Iš viso:** | **630,2** |

Gautomis pajamomis tikslinami:

1. Molėtų rajono savivaldybės administracijos asignavimai sprendimo 5 ir 3 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Programos kodas | Suma,  tūkst. Eur | Kitoms išlaidoms | Darbo  užmokestis | Ilgalaikis  turtas |
| 1. | Kita tikslinė dotacija kelių priežiūrai ir rekonstrukcijai | 3 | 61 | 61 |  |  |
| 2. | Kita tikslinė dotacija Europos Sąjungos projektams | 3 | 478,2 | 63,6 |  | 414,6 |
| 3. | Švietimo įstaigų modernizavimo lėšos | 3 | 16,4 |  |  | 16,4 |
| 4. | Žemės sklypų matavimams iš valstybinės žemės realizavimo pajamų | 2 | 8 | 8 |  |  |
| 5. | Socialinių programų vykdymui | 7 | 1,1 | 1,1 |  |  |
| 6. | Lėšos savivaldybės investicijoms ir nekilnojamojo turto remontui | 3 | 34,3 |  |  | 34,3 |
| 7. | **Iš viso:** |  | **599** | **133,7** | **0** | **465,3** |
|  |  |  |  | **599** | | |

2. Molėtų r. socialinės paramos centro asignavimai 3 priede. Molėtų socialinės paramos centrui skiriama 31,2 tūkst. Eur Europos Sąjungos fondų lėšų įgyvendinamam projektui “Integralios pagalbos teikimas Molėtų rajone” finansuoti. 28,3 tūkst. Eur skiriama darbo užmokesčiui finansuoti.

**2. Šiuo metu esantis teisinis reglamentavimas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašas, patvirtintas 2019 m. balandžio 3 d. Molėtų rajono savivaldybės administracijos ditrektoriaus įsakymu Nr. B6-268 „Dėl Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašo tvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių - nenumatoma.

Teigiamos pasekmės – didinamas savivaldybės biudžetas, lėšos paskirstomos asignavimų valdytojams.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija, asignavimų valdytojai.